باراک آتا

باراک آتا - تۆرک میفوْلوْژیسینده ایت تانری. ایت آتا و يا کؤپک آتا و مغوللاردا نوْکای ائچئگه اوْلاراق دا بیلینر. بعضی مغول طایفالاری ایتدن تؤره‌دیکلرینه اینانارلار. باراک سێراوی بیر ایت اوْلمايیب مقدس سايیلار. ایت آتايا داها چوْخ مغوللاردا راست گلینیر. افسانوی کؤپک باشلی اینسانلارادا باراک آدی وئریلر. تاردوشلارین آتالاری دا قۇرد و يا باراک باشلی بیر اینساندیر. اۇروپا منشأ‌لی هۇن / ماجار افسانه‌لرینه گؤره ده اۇروپا هۇنلاری (ماجارلار) تازی آتادان تؤره‌میشلردیر. ماجارلار ایته کۇتيا دئيیرلر و بۇ آدین تۆرکجه / مغولجا کۇت سؤزو ایله بنزرلیگی دقت چکیجیدیر. اینسان يارادیلارکن اینسانین گؤزتچیلیگینی تانری بیر ایته وئرمیش، لاکین اوْ وظیفه‌‌سینی دۆزگون ائتمه‌يه‌رک خيانت ائتمیشدیر. مغوللارین بعضی طایفالارین و کێتانلارین آتاسی اوْلاراق قبول ائدیلیر. بۇ سببله کؤپک قۇربان ائدیرلر. بیر شاهزاده ایله ائولنن کؤپک آتادان تؤره‌دیکلرینه اینانان کؤهنه مغولل قبیله‌لری واردیر. تۆرک-مغول مدنیتینده ياری اینسان، ياری حئیوان اوْلان وارلیقلاردا، اۆست طرف اینسان آلت طرف حئیوان شکلینده‌دیر. آمّا باشقا بعضی مدنیتلرده ایسه تام ترسیدیر. مثلا مصر مدنیتینده آلت طرف اینسان، باش قیسیمی حئیوان اوْلان تانریلار واردیر. باراک آتا بۇ باخیمدان تۆرک میفوْلوْژیسینده کی عمومی آنلايیشا ترس بیر شکیلده ایشتیراک ائدر. عینیله مصر افسانه‌لرینده اوْلدوغو کیمی باش طرفی ایتدیر. ناغیللاردا "کؤپوک" کیمی ترجومه ائدیلن کؤبئک، کۆبئک آدلی قهرمانین بۇ موْتیولی علاقه دار اوْلما احتیمالی يۆکسکدیر.
 ائتیموْلوْژی  
باراک: (بار / وار) کؤکوندن تؤره‌میشدیر. افسانوی بیر ایت نوْعو. 
نوْکای: مغول دیلینده کؤپک دئمکدیر.
 بیرده باخین 
تنگری‌چیلیک
تورک میفولوژیسی
 قایناقلار 

 Türk Əfsanə Sözlüyü, Dəniz Qaraqurd, Türkiyə, 2011, (OTRS: CC BY-SA 3.0)  

بؤلمه:تورک میفولوژیسی
بؤلمه:تورک تانریلاری